البروتين هو مركب عضوى معقد و بيتكون من سلسله من الاحماض الامينيه، موجوده البروتينات فى كل الكائنات الحيه و بتمثل نسبة حوالى 50% من وزنها الجاف (من غير المايه).البروتينات عباره عن بوليمرات (مركبات ضخمه بتتكون من عدد كبير من الوحدات الابسط) من الاحماض الامينيه مترتبه واحد ورا التانى فى سلسله طوليه و بعدين السلسله دى بتلف حوالين نفسها بطريقه محدده و بتدى فى النهايه شكل يشبه الكوره (ثلاثى الابعاد).نوع الاحماض الامينيه و ترتيبها فى السلسله و كمان طريقة لفافانها حوالين نفسها كلها بتتحدد باكواد النيوكليوتيدات اللى فى الجينات.البروتينات ليه خصوصيه نوعيه : يعنى البروتين اللى موجود فى نوع من الكائنات الحيه مش ممكن نلاقيه فى اى نوع تانى ، و ليها كمان خصوصيه عضويه : يعنى جوه الكائن الحى الواحد البروتينات بتختلف من عضو للتانى زى بروتينات العضلات بتختلف عن بروتينات الكبد او المخ. فى حوالى 20 نوع من الاحماض الامينيه اللى موجوده فى الطبيعه ، النباتات عندها امكانيه لتصنيع كل الاحماض الامينيه بس الحيوانات ما بتقدرش و عشان كدا لازم تاخد بعض البروتينات اللى محتاجاها من مصدر تانى فى التغذيه بتاعتها. من البروتينات المهمه المشهوره :الانزيمات و بعض الهورومونات و الهيموجلوبين و البروتينات البنائيه اللى بتخل فى بنائة العضلات بتاعة الكائن الحى.